# Tintorera (pel·lícula)

Tintorera és una pel·lícula mexicano-britànica de 1977 dirigida per René Cardona Jr. i protagonitzada per les actrius britàniques Susan George i Fiona Lewis i pels actors mexicans Hugo Stiglitz i Andrés García. Està basada en la novel·la del mateix títol del novel·lista, documentalista i oceanògraf Ramón Bravo, qui va estudiar l'espècie de tauró anomenada «tintorera» o «tauró tigre» (d'uns 5 metres de llarg) i va descobrir el fenomen dels taurons dormits prop d'Illa Mujeres.
La pel·lícula, juntament amb moltes altres pel·lícules de bèsties i monstres dels anys 70 i 80, és d'un caire similar a Tauró (dirigida per Steven Spielberg i estrenada per primera vegada en 1975), encara que no exactament igual. També es coneix a aquesta pel·lícula pel seu títol alternatiu Tintorera: Killer Shark. Quentin Tarantino va retre tribut a aquesta pel·lícula en el 8è Festival Internacional de Cinema de Morelia, mostrant una còpia de la seva col·lecció privada.

## Sinopsi

Esteban i Miguel són dos amics mexicans que es dediquen professionalment a la caça de taurons. Quan gaudeixen de vacances amb Gabriella i Patricia, dues xicotes angleses, comencen a parèixer a la platja cossos de banyistes mutilats. Un d'ells és el de Patricia. Aleshores els dos nois posposen les vacances per tal de caçar el tauró responsable de les mutilacions.

## Repartiment

* Susan George... Gabriella
* Hugo Stiglitz... Esteban (Steven)
* Andrés García... Miguel
* Fiona Lewis... Patricia
* Eleazar García...
* Roberto Guzmán... Colorado
* Jennifer Ashley... Kelly Madison
* Laura Lyons... Cynthia Madison

## Estrena

* Una versió en castellà sense talls (126 minuts) fou estrenada a Ciutat de Mèxic el 31 de març de 1977 i a la resta de Mèxic el 7 d'abril de 1977.
* Versió amb talls per a altres països (85 minuts) es va estrenar a Estocolm el 10 d'agost de 1977 al "Festival Stockholm Sverige".

## Dates d'estrena

Algunes dates del llançament internacional:
* 7 d'abril de 1977 a Mèxic (¡Tintorera!)
* 10 d'agost de 1977 a Suècia (Tigerhajarna - havets marodörer)
* 25 d'agost de 1977 a Itàlia (Tintorera: Lo squalo che uccide)
* 16 de setembre de 1977 a Alemanya (Tintorera! Meeresungeheuer greifen an)
* 7 de juny de 1978 als Estats Units (Tintorera: Killer Shark)

## Referències

* ↑ Denis Gifford British Film Catalogue: Two Volume Set - The Fiction Film/The Non-Fiction Film. Routledge, 2016. ISBN 9781317740629.
* ↑ John Pym Time Out Film Guide. Penguin Books, 2002, p. 1229. ISBN 9780140294149.
* ↑ John Kenneth Muir Horror Films of the 1970s. McFarland, 2002, p. 513. ISBN 9780786491568.
* ↑ Amber E. George; J. L. Schatz Screening the Nonhuman: Representations of Animal Others in the Media. Lexington Books, 2016, p. 124. ISBN 9781498513753.
* ↑ «Quentin Tarantino Presents». moreliafilmfest.com/. [Consulta: 14 agost 2016].
* ↑ «Quentin Tarantino presenta "Tintorera" en el 8° FICM». youtube.com/. [Consulta: 14 agost 2016].
* 1 2 Mexico City - Rene Cardona's "Tintorera". Variety. March 16, 1977, page 36.
* ↑ Emilio García Riera Historia documental del cine mexicano: 1974-1976 (en italian). Universidad de Guadalajara, 1992, p. 290. ISBN 9789688956618.
* ↑ «Svensk Filmdatabas - Tintorera» (en swedish). www.sfi.se. [Consulta: 10 agost 2016].
* 1 2 «Svensk Filmdatabas - Tintorera (1977)» (en swedish). www.sfi.se. [Consulta: 10 agost 2016].
* ↑ Cronache della Liguria - Prime visioni Savona. La Stampa. August 25, 1977, page 11. (in Italian)
* ↑ «Tintorera! Meeresungeheuer greifen an (1977)» (en alemany). www.lonnysfilme.de. Arxivat de l'original el 11 d’agost 2016. [Consulta: 10 agost 2016].
* ↑ «Index to Motion Picture Credits - Tintorera». Oscars.org. [Consulta: 14 agost 2016].
* ↑ Theaters Phoenix - Tintorera - Starts Today The Arizona Republic. June 7, 1978, page 57.

## Enllaços externs

* Tintorera a Youtube